**אמות מידה ביחס לאיכות הממשל התאגידי**

**רקע**:

סעיף 11(ג) לחוזר גופים מוסדיים 2018-9-7 "תיקון הוראות החוזר המאוחד לעניין ניהול נכסי השקעה" בקודקס הרגולציה, קובע כי קופה נדרשת לפרסם את אמות המידה ביחס לאיכות הממשל התאגידי, המנחות את ועדת ההשקעות בבואה להחליט על השקעה בני"ע עבור הנכסים שבניהולה. קרי, ניתן להסיק כי קופה נדרשת, כמשקיע מוסדי לפעול בביצוע השקעותיה בהתאם לאמות המידה לעניין איכות ממשל תאגידי, כפי שייקבעו על ידי ועדת ההשקעות. לפיכך בבואה של ועדת השקעות להחליט על השקעה בניירות ערך, יבחנו, בין היתר הפרמטרים הבאים המתייחסים לאיכות הממשל התאגידי של מנפיק נייר הערך. יצוין, כי אמות המידה ביחס לממשל תאגידי המפורטות להלן אינן ניתנת בהכרח ליישום דווקני ומלא ביחס לכל חברה ציבורית וזאת בשל שוני אינהרנטי בין החברות השונות במשק. למען הסר ספר מובהר, כי העובדה שלא התקיימו כל אמות המידה כמפורט לעיל אינה מהווה בהכרח מניעה להשקעת כספי קופות הגמל שבניהול הקופה.

**השתתפות באסיפות כלליות**

כמיופת כוח של הגוף המוסדי באסיפות כלליות של החברות המחוזקות בתיק, מקפידה החברה לניהול קרן השתלמות למשפטנים בע"מ (להלן: "**החברה**") לשקלל במסגרת קביעת עמדתה היבטים הנוגעים לכללי ממשל תאגידי נאותים. זאת, בהתאם לנוהל החברה- "השתתפות באספות כלליות ואמות מידה לבחינת ממשל תאגידי" וכן בהתאם למדיניות ההצבעה של חברת אנטרופי שירותי מחקר כלכלי בע"מ, אשר קובעת קריטריונים שונים שיש לקחת בחשבון בעת קביעת עמדת הצבעה ובניהם:

* אחריות תאגידית;
* הרכב, מקצועיות ועצמאות הדירקטוריון;
* מינוי דירקטורים, בשים לב לכך שיינתן ייצוג הולם לשני המינים.
* גמול דירקטורים;
* מדיניות תגמול נושאי משרה וחלוקת דיבידנדים;
* עסקאות עם בעלי שליטה.

**יישום היבטי השקעות אחראיות** – החברה מתייחסת לשיקולי השקעות אחראיות מתוך רצון להוביל אסטרטגיות השקעה השואפות לשלב בין תשואה פיננסית ותועלת סביבתית וחברתית. במסגרת פעילות ההשקעות השוטפת שוקלת החברה פעולות של Negative screening לצורך הימנעות מחברות פוגעניות ומזיקות לשילוב השקעות בעלות אחריות חברתית והשקעות אימפקט.